รายชื่อสถานที่และฝ่ายต่างๆในซีรี่ส์

## จุดลากรานจ์

**จุดลากรานจ์** หรือ **จุดลากร็องฌ์** (อังกฤษ: Lagrange point, ญี่ปุ่น: ラグランジュ点, โรมาจิ: Raguranju-ten) คือบริเวณที่เกิดจากสนามไฟฟ้าสองสนามที่มีขนาดแรงเท่ากัน แต่มีทิศทางตรงกันข้ามของวัตถุมวลน้อย ภายใต้อิทธิพลของสองวัตถุมวลมหึมา กล่าวคือ เป็นจุดที่แรงโน้มถ่วงที่ได้รับจากสองวัตถุมวลมหึมา (ในกรณีของระบบสุริยะคือโลกและดวงอาทิตย์) ทำการหักล้างกันโดยสมบูรณ์ เปรียบเหมือนการชักเย่อที่สองฝั่งใช้แรงเท่ากัน ดังนั้น วัตถุมวลเล็กที่อยู่ในจุดลากรานจ์ที่เปรียบเสมือนตรงกลางของเชือกจึงจะไม่เคลื่อนที่ออกจากจุดลากร็องฌ์และสามารถคาดเดาการโคจรของวัตถุนั้นๆ ได้ จึงเหมาะแก่การส่งดาวเทียมหรือยานสำรวจอวกาศไปที่จุดนั้น (รวมถึงการสร้างสเปซโคโลนี่ด้วย) ได้รับการตั้งชื่อตามโฌแซ็ฟ-หลุยส์ ลากร็องฌ์ ผู้ค้นพบ จุดลากร็องฌ์ที่มนุษย์ใช้งานในปัจจุบันได้แก่จุด L1 และ L2

## เซเลสเชียลบีอิ้ง

องค์กรติดอาวุธเอกชนที่ก่อตั้งขึ้นโดยอิโอเลีย เชนเบิร์กเมื่อประมาณ 200 ปีก่อนภายใต้เป้าหมายในการขจัดสงครามผ่านการเข้าแทรกแซงความขัดแย้งทั่วโลกโดยใช้อาวุธจักรกลที่มีชื่อว่า "กันดั้ม"

### เฟเรชเต้

เป็นกลุ่มย่อยของเซเลสเชียลบีอิ้งที่ถูกจัดขึ้นอย่างเป็นความลับ ทำหน้าที่คอยสนับสนุนภารกิจอย่างลับๆด้วยกันดั้มรุ่นที่ 2 ที่ได้รับการดัดแปลงใหม่พร้อมกับ GN ไดรฟ์ของโอกันดั้ม

### กรุงเทพ

สเปซโคโลนี่ขององค์กรเซเลสเชียลบีอิ้งที่ใช้สร้างกันดั้มรุ่นที่ 3 และเป็นสถานที่ดำเนินเนื้อเรื่องหลักของโมบิลสูทกันดั้มดับเบิ้ลโอพี ซึ่งเกิดขึ้นช่วง 15 ปีก่อนก่อนอนิเมะซีซั่น 1 ตั้งชื่อตาม "กรุงเทพมหานคร" เมืองหลวงของประเทศไทย ซึ่งมีความหมายว่า "เมืองของเหล่าเทวดา"

### เวด้า

ระบบประมวลผลแบบควอนตัมขององค์กรเซเลสเชียลบีอิ้งและสถานที่เก็บร่างที่โคลด์สลีปไว้ของอิโอเลีย เชนเบิร์ก ตั้งอยู่ที่ด้านมืดของดวงจันทร์โดยทางเข้าถูกซ่อนไว้ ต่อมาได้ถูกย้ายไปไว้บนยานเซเลสเชียลบีอิ้ง

### เซเลสเชียลบีอิ้ง (ยานแม่)

ยานแม่รูปแบบโคโลนี่ในอวกาศห้วงลึกของเซเลสเชียลบีอิ้ง ตั้งอยู่ที่ลากรานจ์ 2 มีความยาวถึง 15 กิโลเมตรและถูกสร้างอย่างเป็นความลับเช่นเดียวกับเวด้า ต่อมาในซีซั่น 2 หลังจากรีวองส์ อัลมาร์คได้ครอบครองเวด้า ยานลำนี้อยู่ก็ตกอยู่ในมือของอินโนเวเตอร์เพื่อใช้เป็นฐานทัพและโรงงานผลิตโมบิลสูท หลังอินโนเวเตอร์พ่ายแพ้มันได้ตกไปอยู่ในการครอบครองของสหพันธ์โลก และต่อมาใช้เพื่อปกป้องโลกจาก ELS

## ลิฟต์วงโคจร

**ลิฟต์วงโคจร** (อังกฤษ: Orbital Elevator ญี่ปุ่น: 軌道エレベーター โรมาจิ: Kidō erebētā) เป็นสิ่งก่อสร้างขนาดยักษ์ที่ทำหน้าที่ขนส่งพลังงานแสงอาทิตย์ไปยังพื้นโลกและให้บริการขนส่งคมนาคมจากพื้นโลกสู่อวกาศ

## ยูเนี่ยน

เป็นหนึ่งในสามขั้วอำนาจของโลกในช่วงปี 2307 ประกอบด้วยทุกประเทศในทวีปอเมริกาและออสตราเลเซียตลอดจนประเทศญี่ปุ่น ควบคุมลิฟต์วงโคจรที่ตั้งอยู่ในอเมริกาใต้

### หน่วย MSWAD

**Mobile Suit Warehouse And Development** เป็นหนึ่งในหน่วยการทหารของยูเนี่ยน สมาชิกคนสำคัญ เช่น เกรแฮม เอเคอร์, บิลลี่ คาตางิริ

### หน่วยโอเวอร์แฟล็ก

หรืออีกชื่อว่า **กองบินอิสระที่ 8** ชื่อเดิมคือ **หน่วยสืบสวนต่อต้านกันดั้ม** เป็นหน่วยพิเศษที่ถูกจัดตั้งขึ้นเพื่อศึกษาหรือจับกุมกันดั้มของเซเลสเชียลบีอิ้งในซีซั่น 1 ประกอบไปด้วยนักบินหัวกะทิและช่างเทคนิคแนวหน้าของยูเนี่ยนมากมาย อาทิเช่น เกรแฮม เอเคอร์, บิลลี่ คาตางิริ, ศาสตราจารย์ เลฟ เอฟแมน, ฮาเวิร์ด เมสัน, ดาริล ดัดจ์, โจชัว เอ็ดเวิร์ด

### สาธารณรัฐทาริเบีย

เป็นหนึ่งในประเทศสมาชิกของยูเนี่ยน ประเทศนี้เป็นที่ทราบกันดีว่าเต็มไปด้วยการทุจริตและการค้ายาเสพติด ในปี ค.ศ.2307 พวกเขามีเป้าหมายในการกระตุ้นการแทรกแซงของเซเลสเชียลบีอิ้งเพื่อให้เป็นเครื่องมือในวาระต่อต้านอเมริกา ทาริเบียได้ยั่วยุให้ยูเนี่ยนเข้าสู่การสู้รบด้วยกำลังอาวุธโดยการประกาศแยกตัวออกเพื่อประท้วงการผูกขาดพลังงานของสหรัฐอเมริกาที่จัดหาโดยลิฟต์วงโคจรที่อยู่ใกล้เคียง พวกเขาหวังว่าเซเลสเชียลบีอิ้งจะโจมตีกองกำลังของยูเนี่ยนที่มาถึง แต่เซเลสเชียลบีอิ้งกำหนดการกระทำนี้ว่าเป็นการยุยงให้เกิดสงครามและโจมตีกองกำลังทหารทาริเบียนแทน นายกรัฐมนตรีของทาริเบียไม่มีทางเลือกขอความช่วยเหลือจากยูเนี่ยนและถอนคำประกาศแยกตัว ส่งผลให้ความสัมพันธ์ระหว่างอเมริกากับทาริเบียแน่นแฟ้นยิ่งขึ้น รวมถึง

## สหพันธ์ปฏิรูปมนุษยชาติ

เป็นหนึ่งในสามขั้วอำนาจโลกในช่วงปี ค.ศ. 2307 นำโดยประเทศจีน รัสเซีย และอินเดีย พวกเขาครอบครองลิฟต์วงโคจรที่ตั้งอยู่บริเวณนอกชายฝั่งออสเตรเลีย ใกล้กับสาธารณรัฐนาอูรู ทางตะวันออกเฉียงเหนือของหมู่เกาะโซโลมอนและปาปัวนิวกินี

### เกาะซีลอน

หรือที่รู้จักในชื่อ **อดีตศรีลังกา** เป็นประเทศเกาะเล็กๆในมหาสมุทรอินเดียตอนเหนือนอกชายฝั่งทางใต้ของอนุทวีปอินเดียในเอเชียใต้ ดินแดนที่เป็นส่วนหนึ่งของสหพันธ์ปฏิรูปมนุษยชาติ ตอนนี้ยังไม่มีรัฐบาลใดเข้ามาปกครองขัดแย้งทางชาติพันธุ์ที่มีจุดเริ่มต้นมาตั้งแต่ศตวรรษที่ 20 (ปัจจุบัน) ของชาวสิงหลและชาวทมิฬ ในปี ค.ศ.2307 องค์กรติดอาวุธเอกชน เซเลสเชียลบีอิ้งได้เข้ามาแทรกแซงทำให้สามารถยุติความขัดแย้งได้สำเร็จ

### ทะเลทรายทากลามากัน

เป็นทะเลทรายที่บริเวณตะวันตกเฉียงเหนือของประเทศจีน เป็นสถานที่สำหรับทิ้งยูเรเนียมเข้มข้นสูงตั้งแต่สมัยอดีต ภูมิประเทศเป็นพื้นที่รกร้างล้อมรอบด้วยภูเขาทั้งสี่ด้าน อีกทั้งไม่มีใครไปเหยียบแถวนั้นนานแล้วด้วย จนถูกขนานนามว่า "ดินแดนต้องคำสาป" ในปี 2308 ทะเลทรายนี้ได้ถูกใช้เป็นสถานที่ซ้อมรบร่วมของทั้งสามขั้วอำนาจ ครั้งแรกในประวัติศาสตร์ในชื่อ "โปรเจ็กต์ G" ซึ่งแท้จริงแล้วเป็นแผนการจับกุมกันดั้มของเซเลสเชียลบีอิ้ง แม้ว่าแผนการจะดำเนินไปได้อย่างสมบูรณ์แบบและกำลังจะจับกุมกันดั้มได้แล้ว แต่จากการปรากฏตัวในตอนทีมทรินิตี้และกันดั้มโธรเน่ทั้งสามเครื่องทำให้แผนการนี้ต้องคว้าน้ำเหลวในที่สุด

## AEU

เป็นหนึ่งในสามขั้วอำนาจของโลกในช่วงปี ค.ศ. 2307 ประกอบด้วยประเทศเกือบทั้งหมดของทวีปยุโรปและบางส่วนของดินแดนในแอฟริกา

### สาธารณรัฐโมราเลีย

เป็นประเทศสมมุติเล็กๆทางตอนใต้ของยุโรป สถาปนาขึ้นในปี 2284 (23 ปีซีซั่น 1) มีประชากรเพียง 180,000 คน แต่กลับมีแรงงานต่างชาติอาศัยอยู่เกือบ 3 ล้านคน 20% ของบริษัทเอกชนกว่า 4,000 แห่งอยู่ในเครือของ PMC ทรัสต์ ประเทศดึงดูดการลงทุนจาก PMC โดยเสนอผลประโยชน์มากมายให้กับพวกเขา ประเทศดูเหมือนจะถูก AEU เข้ายึดหลังจากความขัดแย้งกับเซเลสเชียลบีอิ้ง

### PMC ทรัสต์

**Private Military Company Trust** (PMC คือ ทหารรับจ้าง) เป็นเครือข่ายของบริษัททหารเอกชนซึ่งตั้งในสาธารณรัฐโมราเลีย คิดเป็น 20% ของบริษัทเอกชนกว่า 4,000 แห่งในโมราเลีย PMC นั้นจะให้บริการหารรับจ้าง การฝึกฝนทหาร การขนส่งอาวุธ รวมถึงการพัฒนาอาวุธ และการบำรุงกองทัพ เป็นบริษัททหารเอกชนที่รับทำงานรอบด้าน

## ตะวันออกกลาง

### ราชอาณาจักรอาซาดิสถาน

เป็นประเทศสมมุติที่กำลังพัฒนาในตะวันออกกลาง หลายปีก่อนศตวรรษที่ 24 อาซาดิสถานเคยเป็นประเทศเจริญรุ่งเรือง จนกระทั่งเชื้อเพลิงน้ำมันถูกแทนที่ด้วยพลังงานแสงอาทิตย์ ตั้งแต่นั้นมา ประเทศก็ประสบกับความล่มสลายทางเศรษฐกิจ และประเทศเพื่อนบ้านแถบตะวันออกกลางที่ประสบปัญหาเดียวกันก็มีแต่การสู้รบและกลายเป็นเขตสงคราม

### สาธารณรัฐเคอร์ดิช

เป็นประเทศสมมุติในตะวันออกกลาง และเป็นบ้านเกิดของเซ็ตสึนะ เอฟ เซย์เอย์ ในปี 2999 เคอร์ดิชได้ทำสงครามกับราชอาณาจักรอาซาดิสถาน แต่สุดท้ายก็ได้พ่ายแพ้และได้กลายเป็นหนึ่งเดียวกับดินแดนของอาซาดิสถาน หลังจากการก่อตั้งสหพันธ์โลก ดินแดนในอดีตของเคอร์ดิชพร้อมกับอาซาดิสถานก็ถูกควบคุมโดยสหพันธ์ สันนิษฐานว่ายังคงเป็นส่วนหนึ่งของอาซาดิสถานที่สร้างขึ้นใหม่ในตอนท้ายของซีรีส์

### KPSA

เป็นกลุ่มกองโจรก่อการร้ายในสาธารณรัฐเคอร์ดิช นำโดยอาลี อัล ซาซีส์ สมาชิกส่วนใหญ่ประกอบด้วยเด็กเล็กที่ถูกล้างสมองเพื่อต่อสู้ในสงครามศักดิ์สิทธิ์ในนามของพระผู้เป็นเจ้า

### ราชอาณาจักรซิล

**ราชอาณาจักรซิล** (Kingdom of Sulie) เป็นเพียงประเทศเดียวในตะวันออกกลางที่ยังต่อต้านสหพันธ์เพราะความแข็งแกร่งของกำลังทหารและความมั่งคั่งจากการค้าโลหะมีค่า คารอนตั้งใจที่จะใช้ความเชี่ยวชาญด้านสงครามข้อมูลของซิล เพื่อเปิดเผยอาชญากรรม A-Laws ต่อสาธารณชน อย่างไรก็ตาม เมืองหลวงถูกทำลายโดยอาวุธดาวเทียม Memento Mori ในขณะที่กษัตริย์แห่งซิลกำลังพบกับตัวแทนของคาตารอน

## สเปซโคโลนี่

### แองเตอร์นาซิอองนาล

สถานีโคจรของสหพันธ์ปฏิรูปมนุษยชาติที่เชื่อมต่อกับลิฟต์วงโคจร "เทียนชู" (天柱) แองเตอร์นาซิอองนาลเคยเป็นเป้าหมายของการโจมตีของผู้ก่อการร้ายแต่ถูกขัดขวางโดยการแทรกแซงของกันดั้มคิวริออสและกันดั้มเวอร์ชิวในตอนที่ 1 ของอนิเมะ ชื่อนี้ได้มาจากเพลงสรรเสริญของการเมืองฝ่ายซ้ายและเป็นเพลงมาตรฐานของขบวนการสังคมนิยมมาตั้งแต่ช่วงปลายคริสต์ศตวรรษที่ 19 แต่งโดยนักอนาธิปัตย์ เออแฌน ปอตีเย

### เฉวียนฉิว

โคโลนี่ของสหพันธ์ปฏิรูปมนุษยชาติ เป็นที่ตั้งของสถาบันวิจัยเทคโนโลยีซูเปอร์โซลเจอร์

### อีคลิปส์

สเปซโคโลนี่ที่หยุดก่อสร้างกลางคัน ตั้งอยู่ที่ลากรานจ์ 5 เป็นสถานที่ที่หวังหลิ่วเหม่ยมอบพิกัดของเวด้าให้กับเซเลสเชียลบีอิ้งและเป็นสถานที่ที่เซ็ตสึนะ เอฟ เซย์เอย์และมิสเตอร์บูฃิโดได้ต่อสู้กันแบบ 1-1 เป็นครั้งสุดท้าย

### ประชาคมโคโลนี่

ในปี 2312 ผู้ที่ต่อต้านสหพันธ์จำนวนมากได้ถูกจับกุมเพื่อคุมขังหรือใช้แรงงาน หนึ่งในนั้นคือการก่อสร้างโคโลนี่แห่งนี้ ในปี 2314 ตัวแทนจากสหพันธ์โลกชุดใหม่ของตะวันออกกลาง มารีน่า อิสมาอิลและชีริน บาห์กติยาร์ ได้ถูกส่งไปยังสถานที่ก่อสร้างของประชาคมโคโลนี่ เพื่อตรวจสอบคนงานในตะวันออกกลางและนำผู้ที่ต้องการกลับสู่โลก